

VLADA REPUBLIKE HRVATSKE

Zagreb, 11. veljače 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo rada, mirovinskoga sustava, obitelji i socijalne politike |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o izmjenama Odluke o osnivanju Povjerenstva Vlade Republike Hrvatske za osobe s invaliditetom |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

 Na temelju članka 24. stavaka 1. i 3. Zakona o Vladi Republike Hrvatske ("Narodne novine", br. 150/11., 119/14., 93/16. i 116/18.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_ donijela

**O D L U K U**

**o izmjenama Odluke o osnivanju Povjerenstva Vlade Republike Hrvatske**

**za osobe s invaliditetom**

**I.**

 U Odluci o osnivanju Povjerenstva Vlade Republike Hrvatske za osobe s invaliditetom ("Narodne novine, br. 19/17. i 3/20.), točka VI. mijenja se i glasi:

 "Povjerenstvo čine:

* državni tajnik u Ministarstvu rada, mirovinskoga sustava, obitelji i socijalne politike, predsjednik Povjerenstva

te članovi:

* predstavnik Ministarstva rada, mirovinskoga sustava, obitelji i socijalne politike
* predstavnik Ministarstva zdravstva
* predstavnik Ministarstva znanosti i obrazovanja
* predstavnik Ministarstva financija
* predstavnik Ministarstva mora, prometa i infrastrukture
* predstavnik Ministarstva regionalnoga razvoja i fondova Europske unije
* predstavnik Ministarstva pravosuđa i uprave
* predstavnik Ministarstva prostornoga uređenja, graditeljstva i državne imovine
* predstavnik Ministarstva hrvatskih branitelja
* predstavnik Ministarstva vanjskih i europskih poslova
* predstavnik Ministarstva kulture i medija
* predstavnik Ministarstva gospodarstva i održivog razvoja
* predstavnik Ministarstva unutarnjih poslova
* predstavnik Ministarstva turizma i sporta
* predstavnik Središnjeg državnog ureda za razvoj digitalnog društva
* predstavnik Ureda za ljudska prava i prava nacionalnih manjina
* predstavnik Edukacijsko-rehabilitacijskog fakulteta Sveučilišta u Zagrebu
* predstavnik Studijskog centra socijalnog rada Pravnog fakulteta Sveučilišta u Zagrebu
* predstavnik Zajednice saveza osoba s invaliditetom Hrvatske - SOIH
* predstavnik Hrvatskog saveza slijepih
* predstavnik Hrvatskog saveza gluhih i nagluhih
* predstavnik Hrvatskog saveza udruga osoba s tjelesnim invaliditetom
* predstavnik Hrvatskog saveza udruga cerebralne i dječje paralize
* predstavnik Hrvatskog saveza udruga osoba s intelektualnim teškoćama
* predstavnik Hrvatskog saveza udruga invalida rada
* predstavnik Hrvatskog saveza gluhoslijepih osoba Dodir
* predstavnik Hrvatskog saveza udruga za mlade i studente s invaliditetom SUMSI
* predstavnik Hrvatskog saveza udruga OSIce
* predstavnik Hrvatskih udruga paraplegičara i tetraplegičara
* predstavnik Saveza društava distrofičara Hrvatske
* predstavnik Saveza društava multiple skleroze Hrvatske
* predstavnik Saveza udruga za autizam Hrvatske
* predstavnik Saveza civilnih invalida rata Hrvatske
* predstavnik Zajednice županijskih zajednica, udruga i članova hrvatskih vojnih invalida Domovinskog rata Republike Hrvatske
* predstavnik Zajednice udruga hrvatskih civilnih stradalnika iz Domovinskog rata Hrvatske.".

**II.**

 U točki VII. riječi: "Ministarstvo za demografiju, obitelj, mlade i socijalnu politiku" zamjenjuju se riječima: "Ministarstvo rada, mirovinskoga sustava, obitelji i socijalne politike".

**III.**

 U točki VIII. riječi: "Ministarstvo za demografiju, obitelj, mlade i socijalnu politiku" zamjenjuju se riječima: "Ministarstvo rada, mirovinskoga sustava, obitelji i socijalne politike".

**IV.**

 U točki IX. stavku 1. riječi: "Ministarstvo za demografiju, obitelj, mlade i socijalnu politiku" zamjenjuju se riječima: "Ministarstvo rada, mirovinskoga sustava, obitelji i socijalne politike".

 Stavak 2. briše se.

**V.**

 Zadužuje se Ministarstvo rada, mirovinskoga sustava, obitelji i socijalne politike da o ovoj Odluci izvijesti nadležna tijela, članove Povjerenstva iz točke I. ove Odluke.

**VI.**

 Predsjednika, članove, tajnika i pomoćnika tajnika Povjerenstva imenovat će Vlada Republike Hrvatske u roku od 15 dana o dana stupanja na snagu ove Odluke na prijedlog Ministarstva rada, mirovinskoga sustava, obitelji i socijalne politike.

**VII.**

 Ova Odluka stupa na snagu danom donošenja, a objavit će se u "Narodnim novinama".

KLASA:

URBROJ:

Zagreb,

 PREDSJEDNIK

 mr. sc. Andrej Plenković

**OBRAZLOŽENJE**

 Vlada Republike Hrvatske je na sjednici održanoj 2. ožujka 2017. godine donijela Odluku o osnivanju Povjerenstva Vlade Republike Hrvatske za osobe s invaliditetom ("Narodne novine", broj 19/17, u daljem tekstu: Odluka). Navedena Odluka dopunjena je na sjednici Vlade Republike Hrvatske održanoj 3. siječnja 2020. godine ("Narodne novine", broj 3/20).

 Navedenom Odlukom osnovano je Povjerenstvo Vlade Republike Hrvatske za osobe s invaliditetom (u daljnjem tekstu: Povjerenstvo) kao savjetodavno i stručno tijelo Vlade Republike Hrvatske te su utvrđene zadaće, sastav i način imenovanja predsjednika, članova, tajnika i pomoćnika tajnika Povjerenstva.

 Zakonom o ustrojstvu i djelokrugu tijela državne uprave ("Narodne novine" broj 85/20) koji je stupio na snagu 23. srpnja 2020. godine na novi način uređen je sastav državne uprave.

 Ovom odlukom o izmjenama Odluke o osnivanju Povjerenstva Vlade Republike Hrvatske za osobe s invaliditetom, usklađuje se Odluka o osnivanju Povjerenstva Vlade Republike Hrvatske za osobe s invaliditetom sa Zakonom o ustrojstvu i djelokrugu tijela državne uprave ("Narodne novine" broj 85/20).

 Nakon stupanja na snagu predložene Odluke, rješenjem Vlade Republike Hrvatske razriješiti će se dosadašnji i imenovati novi članovi Povjerenstva sukladno prijedlogu Ministarstva rada, mirovinskoga sustava, obitelji i socijalne politike.